बेटियों को जब मिलेंगे सभी अधिकार तो ही समाज का सुधार: डा. जसविंदर
एसडीएचभुलत्थ में पीसी और पीएनडीटी एक्ट के तहत बेटी बचाओ विषय पर डा. जसविंदर कुमारी की अगवाई में वर्कशॉप लगाई गई। इस दौरान भुलत्थ के सब सेंटरों से आई आशा वर्करों एनएनएमज से एसएमओ डा. जसविंदर कुमारी ने कहा कि लड़कों की तरह ही लड़कियों को भी प्राथमिकता के आधार पर सभी अधिकार देने चाहिए। तभी समाज का सुधार हो सकता है।
वहीं समाज में रह रहे लोगों को भ्रूण हत्या के बारे समय-समय पर जागरूक करना चाहिए। उनको बताना चाहिए कि भ्रूण हत्या करना या करवाना कानूनी अपराध है। इस मौके बच्चों के विशेष डा. भूपिंद्र मुलतानी ने भी सभी से अपील की कि वह लड़कियों के प्रति अपनी गलत सोच को बदलें ताकि स्वास्थ समाज की सिरजना हो सके। गायनीकोलॉजिस्ट डा. राजविंदर कौर ने भी लड़कियों को लड़कों के बराबर बताते कहा हर वह अधिकार लड़की को भी देना चाहिए जो समाज में लड़के को दिया जाता है। जैसे कि शिक्षा या नौकरी आदि।
ब्लाक एजुकेटर मोनिका ने सभी आशा वर्करों को अपील की कि वह अपने-अपने क्षेत्र के लोगों को भ्रूण हत्या के बारे अवेयर करें, उनकी सोच बदलें ताकि बेटा-बेटी एक समान का नारा असल मायने में सच हो सके। एसआई दिलबाग सिंह ने भी पीसी और पीएनडीटी एक्ट के तहत बेटी बचाओ पर अपने विचार पेश किए। समागम में गुरजीत सिंह, डा. मोहनप्रीत, डा. मोहितपाल, चीफ फार्मासिस्ट नरिंद्रपाल सिंह, राजविंदर कौर, अशोक और एलएचवी सुनीता स्टाफ उपस्थित था।
एसडीएच भुलत्थ में पीसी और पीएनडीटी एक्ट के तहत बेटी बचाओ विषय पर वर्कशॉप के दौरान संबोधित करती ब्लाक एजुकेटर मोनिका।
hin_Deva hin_Deva hin_Deva hin_Deva hin_Deva